Sodba Splošnega sodišča (prvi senat) z dne 21. januarja 2014 –
Bial-Portela proti UUNT – Probiotical (PROBIAL)
(Zadeva T‑113/12)
„Znamka Skupnosti – Postopek z ugovorom – Prijava figurativne znamke Skupnosti PROBIAL – Prejšnje nacionalne besedne in figurativne znamke, prejšnja mednarodna besedna znamka, prejšnja figurativna znamka Skupnosti, fantazijski dodatek firme, trgovsko ime in logotip Bial – Relativni razlogi za zavrnitev – Člen 8(1)(b) ter (4) in (5) Uredbe (ES) št. 207/2009“
Znamka Skupnosti – Opredelitev in pridobitev znamke Skupnosti – Relativni razlogi za zavrnitev – Ugovor imetnika prejšnje enake ali podobne znamke, registrirane za enake ali podobne proizvode ali storitve – Verjetnost zmede zaradi prejšnje znamke – Figurativna znamka PROBIAL – Besedne in figurativne znamke Bial (Uredba Sveta št. 207/2009, člen 8(1)(b)) (Glej točke od 33 do 43.)
Predmet
Tožba zoper odločbo četrtega odbora za pritožbe pri UUNT z dne 20. decembra 2011 (zadeva R 1925/2010‑4) v zvezi s postopkom z ugovorom med družbama Portela & Ca, SA in Probiotical SpA.
Izrek
1.
Tožba se zavrne.
2.
Družbi Bial-Portela & Ca, SA se naloži plačilo stroškov.